CELEX: 42021D1124
Language: lv
Date: 2021-07-07 00:00:00
Title: Dalībvalstu valdību pārstāvju Lēmums (ES) 2021/1124 (2021. gada 7. jūlijs), ar ko ieceļ amatā divus Tiesas tiesnešus un divus ģenerāladvokātus

9.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 243/45
               
            
         DALĪBVALSTU VALDĪBU PĀRSTĀVJU LĒMUMS (ES) 2021/1124
         (2021. gada 7. jūlijs),
         ar ko ieceļ amatā divus Tiesas tiesnešus un divus ģenerāladvokātus
         EIROPAS SAVIENĪBAS DALĪBVALSTU VALDĪBU PĀRSTĀVJI,
         ņemot vērā Līgumu par Eiropas Savienību un jo īpaši tā 19. pantu,
         ņemot vērā Līgumu par Eiropas Savienības darbību un jo īpaši tā 253. un 255. pantu,
         tā kā:
         
                     (1)
                  
                  
                     Tiesas četrpadsmit tiesnešu un sešu ģenerāladvokātu pilnvaru termiņš beigsies 2021. gada 6. oktobrī.
                  
               
                     (2)
                  
                  
                     Būtu jāveic iecelšana šajos amatos uz laikposmu, kas sākas 2021. gada 7. oktobrī un beidzas 2027. gada 6. oktobrī.
                  
               
                     (3)
                  
                  
                     Tiesas tiesneša amatam, atjauninot pilnvaru termiņu, ir ierosināta Küllike Jürimäe kundzes kandidatūra.
                  
               
                     (4)
                  
                  
                     Tiesas ģenerāladvokāta amatam, atjauninot pilnvaru termiņu, ir ierosināta Manuel Campos Sánchez-Bordona kunga kandidatūra.
                  
               
                     (5)
                  
                  
                     Tiesas tiesneša amatam uz pirmo pilnvaru termiņu ir ierosināta Maria Lourdes Arastey Sahún kundzes kandidatūra.
                  
               
                     (6)
                  
                  
                     Tiesas ģenerāladvokāta amatam ir ierosināta Tamara Ćapeta kundzes kandidatūra.
                  
               
                     (7)
                  
                  
                     Komiteja, kas izveidota ar Līguma par Eiropas Savienības darbību 255. pantu, ir sniegusi pozitīvu atzinumu par šo kandidātu atbilstību Tiesas tiesneša un ģenerāladvokāta pienākumu veikšanai,
                  
               IR PIEŅĒMUŠI ŠO LĒMUMU.
         
            1. pants
            Par Tiesas tiesnešiem laikposmam no 2021. gada 7. oktobra līdz 2027. gada 6. oktobrim tiek iecelti:
            
                        —
                     
                     
                        
                           Küllike JÜRIMÄE kundze,
                     
                  
                        —
                     
                     
                        
                           Maria Lourdes ARASTEY SAHÚN kundze.
                     
                  
         
            2. pants
            Par Tiesas ģenerāladvokātiem laikposmam no 2021. gada 7. oktobra līdz 2027. gada 6. oktobrim tiek iecelti:
            
                        —
                     
                     
                        
                           Manuel CAMPOS SÁNCHEZ-BORDONA kungs,
                     
                  
                        —
                     
                     
                        
                           Tamara ĆAPETA kundze.
                     
                  
         
            3. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 7. jūlijā
            
               
                  Priekšsēdētājs
               
               I. JARC